മീഡിയ വണ് ബ്രേവ് ഹാര്ട്ട് അവാര്ഡുകള് സമ്മാനിച്ചു മനാമ: കോവിഡ് ഭീതി വിതച്ച നാളുകളില് പ്രവാസികള്ക്ക് സമാശ്വാസം പകര്ന്ന സേവന പ്രവര്ത്തനങ്ങള് മുന് നിര്ത്തി മീഡിയ വണ് ഏര്പ്പെടുത്തിയ ബ്രേവ് ഹാര്ട്ട് പുരസ്കാരങ്ങള് ബഹ്റൈനിലെ വിവിധ സംഘടനകള്ക്കും വ്യക്തികള്ക്കും സമ്മാനിച്ചു. ആരോഗ്യ മന്ത്രി വീണ ജോര്ജാണ് മീഡിയവണ് ടെലിവിഷനിലൂടെ കാപിറ്റല് ഗവര്ണര്ക്കും ബഹ്റൈനിലെ വിവിധ വ്യക്തികള്ക്കും സംഘടനകള്ക്കുമുള്ള പുരസ്കാരങ്ങള് പ്രഖ്യാപിച്ചത്.ജുഫൈറിലെ പാര്ക്ക് റെജിസ് ഹോട്ടലില് നടന്ന പ്രൗഢമായ ചടങ്ങില് ബഹ്റൈന് പാര്ലമെന്റ് അംഗം അഹ്മദ് സബാഹ് സല്മാന് അല് സല്ലൂം വിശിഷ്ടാതിഥിയായിരുന്നു. മീഡിയ വണ്ഗള്ഫ് മാധ്യമം ബഹ്റൈന് എക്സിക്യൂട്ടിവ് ചെയര്മാന് ജമാല് ഇരിങ്ങല് പരിപാടിയില് അധ്യക്ഷത വഹിച്ചു. പ്രത്യേകമായി രൂപകല്പന ചെയ്ത ബ്രേവ് ഹാര്ട്ട് പുരസ്കാരവും പ്രശസ്തി പത്രവും ചടങ്ങില് അവാര്ഡ് ജേതാക്കള്ക്ക് കൈമാറി. പുരസ്കാരം ലഭിച്ച സംഘടനകളും വ്യക്തികളുംഡോ. രവി പിള്ള കോവിഡ് ദുരിതമനുഭവിക്കുന്നവര്ക്ക് സാന്ത്വനം പകരാന് പ്രവാസികള്ക്ക് അഞ്ചു കോടിയടക്കം 15 കോടിയുടെ ജീവകാരുണ്യ പദ്ധതിയാണ് ആര്.പി ഗ്രൂപ് ഒാഫ് കമ്ബനീസ് സ്ഥാപകനും മാനേജിങ് ഡയറക്ടറുമായ ഡോ. രവി പിള്ള പ്രഖ്യാപിച്ചത്. നോര്ക്ക റൂട്സ് വഴിയായിരുന്നു പ്രവാസികള്ക്കുള്ള അഞ്ചു കോടിയുടെ പദ്ധതിയുടെ വിതരണം. ആര്.പി ഫൗണ്ടേഷനാണ് പ്രവര്ത്തനങ്ങളുടെ ഏകോപനം നിര്വഹിച്ചത്. നിരവധി പ്രവാസികള്ക്ക് കേരളത്തിലേക്കുള്ള മടക്കയാത്രക്ക് എയര് ടിക്കറ്റുകള് നല്കിയതും കേരളത്തില് കോവിഡ് ചികിത്സ കേന്ദ്രമൊരുക്കിയതും ഡോ. രവി പിള്ളയുടെ കോവിഡ് കാലത്തെ പ്രവര്ത്തനങ്ങളില് ഉള്പ്പെടുന്നു. ഡോ. വര്ഗീസ് കുര്യന് ബഹ്റൈനിലെ തെന്റ ഹോട്ടലുകളും അപ്പാര്ട്മെന്റുകളും ഹോസ്പിറ്റലുകളും സ്വദേശികള്ക്കും വിദേശികള്ക്കുമുള്ള കോവിഡ് ചികിത്സ സൗകര്യങ്ങള്ക്കായി വിട്ടുനല്കിയായിരുന്നു വി.കെ.എല് ഹോള്ഡിങ്സ് ആന്ഡ് അല് നമല് ഗ്രൂപ് ചെയര്മാന് ഡോ. വര്ഗീസ് കുര്യെന്റ നേതൃത്വത്തില് നടന്ന കോവിഡ് ദുരിതാശ്വാസ പ്രവര്ത്തനം. ബഹ്റൈന് ഭരണാധികാരികളുടെയടക്കം പ്രശംസ പിടിച്ചു പറ്റിയ പ്രവര്ത്തനമായി ഇതു മാറി. പത്തനംതിട്ട ജില്ലയില് ഓക്സിജന് പ്ലാന്റിനായും ഇദ്ദേഹം സഹായിച്ചു. മുഖ്യമന്ത്രിയുടെ ദുരിതാശ്വാസ നിധിയിലേക്ക് വന് തുക കൈമാറുകയും ചെയ്തു. കെ.എം.സി.സി ബഹ്റൈന്കോവിഡ് കാലത്ത് ബഹ്റൈനിലെ പ്രവാസികള്ക്ക് തുണയായി ബഹുമുഖ പ്രവര്ത്തനങ്ങളുമായി കെ.എം.സി.സി കര്മരംഗത്ത് സജീവമായി. ഭക്ഷണവും മരുന്നും മാര്ഗ നിര്ദേശങ്ങളുമടക്കം പ്രവാസികള്ക്ക് കഴിയാവുന്ന അടിയന്തര സഹായങ്ങള് നല്കി. യാത്രതടസ്സം നേരിട്ട പ്രവാസികള്ക്ക് നാട്ടിലേക്ക് പോകാന് നിരവധി വിമാനങ്ങള് ചാര്ട്ട് ചെയ്തു. ജോലിയും ശമ്ബളവുമില്ലാതായി വിശപ്പകറ്റാന് പോലും ബുദ്ധിമുട്ടുന്നവര്ക്ക് കാരുണ്യ സ്പര്ശം പദ്ധതി വഴി ഭക്ഷണക്കിറ്റുകള് എത്തിച്ചു. പി.വി. രാധാകൃഷ്ണപിള്ള, പ്രസിഡന്റ്, ബഹ്റൈന് കേരളീയ സമാജം യാത്ര തടസ്സം നേരിട്ട് പ്രതിസന്ധിയിലായ പ്രവാസികള്ക്കു വേണ്ടി വിമാനങ്ങള് ചാര്ട്ട് ചെയ്യാന് ആദ്യമായി മുന്നിട്ടിറങ്ങിയ വ്യക്തിത്വമാണ് ബഹ്റൈന് കേരളീയ സമാജം പ്രസിഡന്റ് പി.വി.രാധാകൃഷ്ണ പിള്ള. അദ്ദേഹത്തിെന്റ ചടുലമായ നേതൃത്വത്തിനു കീഴില് നാട്ടിലേക്ക് 3300 പേരെയും തിരിച്ച് ബഹറൈനിലേക്ക് 1600 ഓളം പേരെയും എത്തിക്കാന് ബഹ്റൈന് കേരളീയ സമാജത്തിന് സാധിച്ചു. കോവിഡ് കാലത്ത് കേന്ദ്ര, കേരള സര്ക്കാറുകളുമായി ബന്ധപ്പെട്ട് വിവിധ ഘട്ടങ്ങളില് പ്രവാസികള്ക്ക് ഗുണകരമായ വിവിധ ഇടപെടലുകള് നടത്തി. ബഹ്റൈന് കേരള സോഷ്യല് ഫോറം ബി.കെ.എസ്.എഫ്ബഹ്റൈനില് ആദ്യമായി കോവിഡ് കേസ് റിപ്പോര്ട്ട് ചെയ്ത ഘട്ടം മുതല് വിവിധങ്ങളായ ജീവകാരുണ്യ പ്രവര്ത്തനങ്ങളാണ് ബഹ്റൈന് കേരള സോഷ്യല് ഫോറത്തിനു കീഴില് നടന്നത്. രാജ്യത്തിെന്റ വിവിധ ഭാഗങ്ങളില് ബുദ്ധിമുട്ടനുഭവിക്കുന്ന പ്രവാസികള്ക്ക് ഭക്ഷ്യവിഭവ കിറ്റുകള് വളന്റിയര്മാര് നേരിട്ടെത്തിച്ച് നല്കി. കോവിഡ് രോഗികളെ ടെസ്റ്റിനും ചികിത്സക്കുമായി കൊണ്ടു പോകാന് വാഹനസൗകര്യമേര്പ്പെടുത്തി. വിവിധ ഘട്ടങ്ങളില് ചാര്േട്ടഡ് ഫ്ലൈറ്റുകള് ഏര്പ്പെടുത്തി. സാനി പോള് ബഹ്റൈനില് കോവിഡ് മഹാമാരി ഭീതി വിതച്ച ആദ്യ ഘട്ടത്തില് ധീരവും വേറിട്ടതുമായ സന്നദ്ധ പ്രവര്ത്തനം നടത്തിയ വ്യക്തിയാണു സാനി പോള്. കോവിഡ് ചികിത്സക്കായി രോഗികളെ ഭയാശങ്കകള് കൂടാതെ ടെസ്റ്റിനും ചികിത്സക്കുമായി വിവിധ കേന്ദ്രങ്ങളില് സ്വന്തം വാഹനത്തില് കൊണ്ട് പോയി. അവശ്യം വേണ്ട സഹായ സഹകരണങ്ങളും രോഗികള്ക്ക് നല്കി. സര്ക്കാര് അറിയിപ്പുകളും മാര്ഗനിര്ദേശങ്ങളും യഥാസമയം ലഭ്യമാക്കി കോവിഡ് കാലത്ത് സാധാരണക്കാരായ പ്രവാസികള്ക്ക് തുണയും തണലുമായി മാറിയ വ്യക്തിത്വം. സാം സാമുവല് അടൂര് മരണാനന്തര ബഹുമതികോവിഡ് കാലത്ത് സാധാരണക്കാരായ തൊഴിലാളികളിലേക്ക് ഇറങ്ങി ചെന്ന് സേവന പ്രവര്ത്തനങ്ങള് നടത്തിയ വ്യക്തിയാണു പരേതനായ പത്തനംതിട്ട അടൂര് ആനന്ദപ്പള്ളി സ്വദേശി സാം സാമുവല് അടൂര്. കഴിയാവുന്ന സഹായങ്ങള് പലരില് നിന്നായി ഏകോപിപ്പിച്ച് കഷ്ടതയനുഭവിക്കുന്ന പ്രവാസികള്ക്ക് എത്തിച്ചു നല്കി. മഹാമാരിക്കാലത്തെ ഈ പ്രവര്ത്തനങ്ങള്ക്കിടയില് തന്നെ കോവിഡ് ബാധിതനായി ആശുപത്രിയില് പ്രവേശിപ്പിക്കപ്പെട്ട അദ്ദേഹം പൊടുന്നനെ വിടപറഞ്ഞത് പ്രവാസികള്ക്കിടയില് നൊമ്ബരം പടര്ത്തി. അദ്ദേഹത്തിെന്റ നിസ്വാര്ഥ പ്രവര്ത്തനങ്ങള്ക്കുമുള്ള മരണാനന്തര ബഹുമതിയായാണ് പുരസ്കാരം സമര്പ്പിച്ചത് പ്രത്യേക പരാമര്ശം സുബൈര് കണ്ണൂര് പ്രവാസി കമീഷന് അംഗം. പ്രവാസികളുടെ വിവിധ പ്രശ്നങ്ങളുടെ പരിഹാരത്തിനായി കര്മരംഗത്ത് സജീവം. കോവിഡ് രോഗികള്ക്ക് ക്വാറന്റീന് കേന്ദ്രമൊരുക്കാനും ഭക്ഷ്യവിഭവങ്ങളെത്തിക്കാനും പരിശ്രമിച്ചു. നോര്ക്ക റൂട്ട്സിെന്റ ബഹ്റൈനിലെ പ്രവര്ത്തനങ്ങള്ക്കും നേതൃപരമായ പങ്ക് വഹിച്ചു. ഫസലുല് ഹഖ് യാത്ര തടസ്സം നേരിട്ട പ്രവാസികളുടെ പ്രശ്നങ്ങള് പരിഹരിക്കാന് മുമ്ബന്തിയില് പ്രവര്ത്തിച്ചു. എയര് പോര്ട്ടിലെത്തുന്ന പ്രവാസികള്ക്കു വേണ്ടി സന്നദ്ധ പ്രവര്ത്തനം നടത്തി. യാത്രക്കാര്ക്ക് വിവിധ ഘട്ടങ്ങളില് ആവശ്യമായ മാര്ഗനിര്ദേശങ്ങള് നല്കി.മജീദ് തണല്, ക്യാപ്റ്റന്വെല്കെയര്ബഹ്റൈനിലെ സന്നദ്ധ സംഘടനയായ വെല്കെയറിലൂടെ ഭക്ഷ്യവിഭവങ്ങള് പ്രവാസികള്ക്ക് എത്തിച്ചു നല്കാന് പരിശ്രമിച്ചു. ആവശ്യമായ മരുന്നുകളെത്തിച്ചു നല്കാനും കര്മരംഗത്ത് സജീവമായി. മെഡ് ഹെല്പ് അവശ്യ മരുന്നുകള് ലഭിക്കാതെ ബുദ്ധിമുട്ടിയ പ്രവാസികള്ക്ക് വേണ്ടി മെഡിക്കല് കെയര് രംഗത്ത് പ്രവര്ത്തിക്കുന്ന കൂട്ടായ്മ. കോവിഡ് കാലത്ത് നാട്ടില് നിന്നും ബഹ്റൈനില് നിന്നും മരുന്നുകളും വൈദ്യസഹായങ്ങളും ആവശ്യമുള്ള പ്രവാസികള്ക്ക് തുണയായി മാറി. ബഷീര് അമ്ബലായി കോവിഡ് കാലത്തെ വിവിധ വളന്റിയര് പ്രവര്ത്തനങ്ങള്ക്ക് നേതൃത്വം നല്കിയ സാമൂഹിക പ്രവര്ത്തകന്. ബഹ്റൈനില് വെച്ച് മരണമടഞ്ഞ പ്രവാസികളുടെ മരണാനന്തര കര്മങ്ങള്ക്ക് മുന്നിട്ടിറങ്ങി. സുധീര് തിരുനിലത്ത് യാത്രാ തടസ്സങ്ങള് നേരിട്ട പ്രവാസികള്ക്കായി വിമാനങ്ങള് ചാര്ട്ട് ചെയ്യുന്നതിനും വിവിധ സര്ക്കാര് ഏജന്സികളുമായി ബന്ധപ്പെട്ട് മാര്ഗനിര്ദേശങ്ങള് ലഭ്യമാക്കുന്നതിനും നേതൃത്വം നല്കി. ഡോ. രവി പിള്ളയെ പ്രതിനിധീകരിച്ച് ആര്.പി ഗ്രൂപ്പ് പ്രതിനിധി ചന്ദന് ഷേണോയി, കണ്ട്രി മാനേജര് എസ്. ഉണ്ണി, വ്യവസായ പ്രമുഖന് ഡോ. ഡോ. വര്ഗീസ് കുര്യന്, ചന്ദന് ഷേണോയി, കെ.എം.സി.സിക്ക് വേണ്ടി പ്രസിഡന്റ് ഹബീബ് റഹ്മാന്, ജനറല് സെക്രട്ടറി അസൈനാര് കളത്തിങ്കല്, ബഹ്റൈന് കേരളീയ സമാജം പ്രസിഡന്റ് പി.വി. രാധാകൃഷ്ണ പിള്ള, സാനി പോള്, ബഹ്റൈന് കേരള സോഷ്യല് ഫോറത്തിനു വേണ്ടി കണ്വീനര് ഹാരിസ് പഴയങ്ങാടി, അഡ്വൈസറി ബോര്ഡ് അംഗം നജീബ് കടലായി, പരേതനായ സാമൂഹിക പ്രവര്ത്തകന് സാം സാമുവല് അടൂരിനു വേണ്ടി ബന്ധുവായ രാജന് വര്ഗീസ് എന്നിവര് ബ്രേവ് ഹാര്ട്ട് പുരസ്കാരങ്ങള് ഏറ്റുവാങ്ങി. ബ്രേവ് ഹാര്ട്ട് പ്രത്യേക പരാമര്ശ ബഹുമതി നേടിയ സാമൂഹിക പ്രവര്ത്തകര് സുബൈര് കണ്ണൂര്, ബഷീര് അമ്ബലായി, ഫസലുല് ഹഖ്, സുധീര് തിരുനിലത്ത്, മജീദ് തണല് എന്നിവര് പ്രശസ്തി പത്രം ഏറ്റുവാങ്ങി. പ്രത്യേക പരാമര്ശം നേടിയ കൂട്ടായ്മയായ മെഡ് ഹെല്പ്പിനെ പ്രതിനിധീകരിച്ച് ഫ്രാന്സിസ് കൈതാരത്ത്, ഗഫൂര് കയ്പ്പമംഗലം എന്നിവര് പ്രശസ്തി പത്രം ഏറ്റുവാങ്ങി. ലക്കി ഗ്രൂപ്പ് ഹെഡ് സജിത്ത് പിള്ള, സെഗ്മെന്റ് മാനേജര് നിഷാന്ത് വെള്ളുക്കൈ, ഫുഡ് സിറ്റി മാര്ക്കറ്റിങ് മാനേജര് നൗഷാദ്, ഷമീര് ഹംസ, സാനു സത്താര് ഫ്ലൈ സാഫ്രോണ്, മീഡിയ വണ്ഗള്ഫ് മാധ്യമം ബഹ്റൈന് എക്സിക്യൂട്ടീവ് അംഗങ്ങളായ ജലീല് അബ്ദുല്ല, സി.എം മുഹമ്മദലി, പി.പി ജാസിര്, അബ്ബാസ് മലയില്, വി.കെ അനീസ്, മീഡിയ വണ് ബഹ്റൈന് ബ്യൂറോ ചീഫ് സിറാജ് പള്ളിക്കര, മാര്ക്കറ്റിങ് മാനേജര് ഷാഹുല് ഹമീദ് തുടങ്ങിയവര് സന്നിഹിതരായിരുന്നു.